Publication: Magyar Közlöny
Issue: MK-1999-60 (Year: 1999, Number: 60)
Era: 1990-2004
Section: Az Egyház az 1991. évi XXXII. törvényen alapuló kártalanítási és ingatlanrendezési igényét a jelen Megállapodásban foglaltak teljesülésével kielégítettnek tekinti.
Paragraph Index: 30

(1) E támogatás kiszámításához — minden évben a költségvetési tervezés keretében az ott szereplő adatok alapján külön a közoktatásra és külön a szociális ellátásra — az önkormányzatok adott ágazati működési kiadásainak és felújítási költségeinek összegét csökkenteni kell az intézményi saját bevétel összegével. Az így kapott támogatandó kiadási összegből határozandó meg a normatív támogatás aránya, s ennek megfelelően kell megállapítani a kiegészítő támogatás összegét. A fentiek szerint számított kiegészítő támogatás összegéből levonható a közoktatásra a központi előirányzatból adott olyan külön támogatás összege, amelyhez pályázat útján az önkormányzati és az egyházi fenntartó, illetve intézményei egyaránt hozzájuthatnak.

Source: https://magyarkozlony.hu/hivatalos-lapok/bb1c870250234a2052e60532d43cec0ec9e4c9b6/dokumentumok/36b815f4ef20fa0d7cc3a469b75903f5b546fa3d/letoltes